OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 3 Pv 175/15/8810	Spišská Nová Ves 31.05.2016 
EEČ: 2-68-578-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX, XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 23.3.2015 spisová značka 3 Pv 175/15/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 9. februára 2015 v čase asi o 13.30 h, v katastrálnom území obce XXXXX, v lokalite zvanej Jurkovec, v dielci č. 301, z parcely C-KN 869/1, ktorá patrí do lesného pôdneho fondu, bez povolenia na prípravu a výrub drevnej hmoty odcudzil 3 kmene stromu borovica, a to  o dĺžke 1,5 m a stredovom priemere 0,08 m, o dĺžke 1,5 m a stredovom priemere 0,09 m, o dĺžke 1,2 m a stredovom priemere 0,12 m, o celkovom objeme drevnej hmoty 0,03 m³ tak, že tieto v blízkosti miesta nálezu  položil na pripravený vozík v úmysle odtiahnuť ich smerom domov, kde bol počas toho zastavený a kontrolovaný príslušníkmi Obvodného oddelenia PZ v Spišskej Novej Vsi, čím jednotlivým vlastníkom parcely XXXXX, CSc., XXXXX, XXXXX XXXXX a XXXXX, spôsobil škodu vo výške 0,31 Eur.   

Uznesením prokurátora Okresnej prokuratúry XXXXX zo dňa 23.3.2015, spisová značka 3 Pv 175/15/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
           XXXXX prokuratúry v Spišskej Novej Vsi uznesením sp. zn. sp. zn. 3Pv 175/15/8810 zo dňa 23.03.2015, podľa § 216 ods. 1 písm. a/, b/, c/ Tr. por. podmienečne zastavil trestné stíhanie obv. XXXXX pre prečin krádeže podľa § 212 ods. 2 písm. d/ Tr. zák. na tom skutkovom základe, že dňa 9. februára 2015 v čase asi o 13.30 h, v katastrálnom území obce XXXXX, v lokalite zvanej Jurkovec, v dielci č. 301, z parcely C-KN 869/1, ktorá patrí do lesného pôdneho fondu, bez povolenia na prípravu a výrub drevnej hmoty odcudzil 3 kmene stromu borovica, a to  o dĺžke 1,5 m a stredovom priemere 0,08 m, o dĺžke 1,5 m a stredovom priemere 0,09 m, o dĺžke 1,2 m a stredovom priemere 0,12 m, o celkovom objeme drevnej hmoty 0,03 m³ tak, že tieto v blízkosti miesta nálezu  položil na pripravený vozík v úmysle odtiahnuť ich smerom domov, kde bol počas toho zastavený a kontrolovaný príslušníkmi Obvodného oddelenia PZ v Spišskej Novej Vsi, čím jednotlivým vlastníkom parcely XXXXX, CSc., XXXXX, XXXXX XXXXX a XXXXX, spôsobil škodu vo výške 0,31 Eur.  
 
	Pri rozhodovaní o podmienečnom zastavení trestného stíhania bola obvinenému podľa § 216 ods. 2 Tr. por. určená skúšobná doba v trvaní 12 /dvanástich/ mesiacov. Uznesenie o podmienečnom zastavení trestného stíhania nadobudlo právoplatnosť dňa 31.03.2015, skúšobná  doba  takto  obvinenému uplynula dňa 31.03.2016. 
	
Po uplynutí skúšobnej doby boli k osobe obvineného zabezpečené správy Okresného riaditeľstva PZ, Odboru kriminálnej polície Spišská Nová Ves a Okresného úradu, odboru všeobecnej vnútornej správy Spišská Nová Ves. Podobne bol zabezpečený aktuálny odpis z registra trestov. 

Z uvedených správ a podkladov je zrejmé, že obvinený nebol v skúšobnej dobe podmienečného zastavenia trestného stíhania právoplatne odsúdený za trestný čin, ktorý by spáchal v priebehu plynutia skúšobnej doby, pričom rovnako nebol postihnutý za priestupok. 
	
	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 ods. 2 Tr. por., ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil (§ 217 ods. 2 Tr. por.).

	Podľa § 217 ods. 4 Tr. por., právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr.por.

	U obvineného boli splnené všetky podmienky podľa § 217 ods. 1 Tr. por., preto som rozhodol tak, ako je uvedené vo výroku tohto uznesenia.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Juraj Figula
prokurátor